PATVIRTINTA

 Trakų r. Onuškio vaikų darželio

 direktorės Marijonos Buividavičienės

 2017 m. balandžio 28 d. įsakymu Nr.VK-9

|  |  |  |  |  |  |  |
| --- | --- | --- | --- | --- | --- | --- |
|

|  |
| --- |
| **TRAKŲ R. ONUŠKIO VAIKŲ DARŽELIO****SMURTO IR PATYČIŲ PREVENCIJOS IR INTERVENCIJOS VYKDYMO****TVARKOS APRAŠAS****I. BENDROSIOS NUOSTATOS**1. Smurto ir patyčių prevencijos ir intervencijos vykdymo Trakų r. Onuškio vaikų darželyje tvarkos aprašo (toliau – tvarkos aprašas) paskirtis – padėti užtikrinti sveiką, saugią, užkertančią kelią smurto, prievartos, patyčių apraiškoms aplinką, kuri yra psichologiškai, dvasiškai ir fiziškai saugi.2. Tvarkos aprašas nustato smurto ir patyčių stebėsenos, prevencijos ir intervencijos vykdymą Trakų r. Onuškio vaikų darželyje.3. Remiantis tvarkos aprašu Onuškio vaikų darželis parengė ir patvirtino savo darželio smurto ir patyčių prevencijos ir intervencijos vykdymo tvarką (toliau – Mokyklos tvarkos aprašas), papildė įstaigos vidaus veiklos ir kitus dokumentus, padedančius užtikrinti tinkamą smurto ir patyčių prevencijos ir intervencijos įgyvendinimą įstaigoje.4. Tvarkos aprašas remiasi šiais principais:4.1. į smurtą ir patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;4.2. kiekvienas mokyklos administracijos atstovas, mokytojas, švietimo pagalbos specialistas ar kitas darbuotojas, pastebėjęs ar sužinojęs apie smurtą ar patyčias, turi reaguoti ir stabdyti; 4.3.  veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų.5. Visi mokyklos bendruomenės nariai (ugdytiniai, administracijos atstovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) turi būti supažindinti su mokyklos patyčių, smurto prevencijos vykdymo tvarka, ją įgyvendinančiais dokumentais ir patvirtinti tai savo parašu. 6. Tvarkos apraše vartojamos sąvokos:6.1. smurtas, patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Smurtas, patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):6.1.1. žodinės patyčios, smurtas: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;6.1.2. fizinės patyčios, smurtas: mušimas, spardymas, spaudimas, dusinimas, užkabinėjimas, turtinė žala ir kt.;6.1.3. socialinės patyčios, smurtas: socialinė izoliacija arba tyčinė atskirtis, gandų skleidimas ir kt.;6.1.4. elektroninės patyčios, smurtas: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt.6.2. patyčias, smurtą patiriantis vaikas – mokinys, ugdytinis, iš kurio yra tyčiojamasi;6.3. besityčiojantysis – mokinys, ugdytinis ar suaugęs, inicijuojantis smurtą, patyčias ir/ar prisidedantis prie jų;6.4. smurtą, patyčias patiriantis suaugęs – administracijos atstovas, mokytojas, švietimo pagalbos specialistas ar kitas darbuotojas, iš kurio tyčiojasi mokinys (-iai), ugdytinis, suaugęs;6.5. smurto, patyčių stebėtojas – mokinys, ugdytinis ar suaugęs asmuo, matantis ar žinantis apie patyčias, smurtą;6.6. smurto, patyčių prevencija ir intervencija – veikla, skirta patyčių rizikai mažinti imantis mokyklos bendruomenės narių (vaikų, administracijos atstovų, mokytojų, švietimo pagalbos specialistų, kitų darbuotojų, tėvų (globėjų, rūpintojų) švietimo,  informavimo ir kitų priemonių;6.7. smurto, patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant mokinių tėvus (globėjus, rūpintojus); 6.8. patyčių prevencijos ir intervencijos stebėsena – patyčių situacijos mokykloje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas.7. Tvarkos aprašas parengtas vadovaujantis Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, kitais įstatymų įgyvendinamaisiais teisės aktais. **II. SMURTO, PATYČIŲ STEBĖSENA IR PREVENCIJA MOKYKLOJE** 8. Patyčių prevencija ir intervencija yra svarbi mokyklos veiklos dalis, kurios planavimu, organizavimu ir stebėsena rūpinasi mokyklos vadovas, vaiko gerovės komisijos nariai, mokytojai-pedagogai, o ją vykdo visi mokyklos bendruomenės nariai. 9. Mokyklos vadovas yra atsakingas už Mokyklos tvarkos aprašo parengimą ir vykdymą, už stebėsenos rezultatais paremto kasmetinio mokyklos smurto, patyčių prevencijos priemonių plano parengimą, pristatymą mokyklos bendruomenei ir vykdymą.10. Patyčių prevencijos ir intervencijos vykdymo tvarkos įgyvendinimą koordinuoja ne mažiau kaip trys atsakingi asmenys. Mokyklos vadovas jais paskiria vaiko gerovės komisijos narius ir/ar kitus asmenis ir patvirtina Mokyklos tvarkos apraše, kurie kasmet:10.1. inicijuoja anoniminę vaikų, tėvų apklausą ir apibendrina jos rezultatus;10.2. surenka apibendrintus duomenis iš grupių pedagogų dėl mokykloje fiksuotų pranešimų apie smurtą, patyčias ir atlieka jų analizę (ne rečiau kaip kartą per pusmetį); 10.3. remiantis apklausos ir pranešimų apie smurtą, patyčias analizės duomenimis rengia smurto, patyčių prevencijos priemonių planą;10.4. aptaria turimą informaciją, svarsto prevencijos priemonių taikymo plano turinį vaiko gerovės komisijos posėdyje;10.5. teikia siūlymus mokyklos vadovui dėl patyčių prevencijos priemonių įgyvendinimo mokykloje, mokyklos darbuotojų kvalifikacijos tobulinimo smurto, patyčių prevencijos srityje ir kitais klausimais;10.6. teikia siūlymus mokyklos vadovui dėl Mokyklos tvarkos aprašo tobulinimo;10.7. atlieka kitus mokyklos patyčių prevencijos ir intervencijos vykdymo tvarkoje numatytus veiksmus.11. Mokyklos vadovas, pedagogai kasmet išanalizuoja ir apibendrina turimus pranešimus apie smurtą, patyčias, informuoja vaiko gerovės komisijos narius, koordinuojančius vykdymo tvarką, apie prevencijos ir intervencijos taikomų priemonių rezultatus grupėse, teikia kitą svarbią informaciją, susijusią su smurtu, patyčiomis.                  **III. SMURTO, PATYČIŲ INTERVENCIJA MOKYKLOJE** 12. Visais įtariamų ir realių smurto, patyčių atvejais kiekvienas mokyklos administracijos atstovas, mokytojas ar švietimo pagalbos specialistas,  kitas darbuotojas reaguodamas: 12.1. įsikiša įtarus ir/ar pastebėjus smurtą, patyčias – nutraukia bet kokius tokį įtarimą keliančius veiksmus;12.2. primena mokiniui, ugdytiniui, kuris tyčiojasi, smurtauja, mokyklos nuostatas ir elgesio taisykles;12.3. esant pagalbos mokinio sveikatai ir gyvybei reikalingumui, kreipiasi į pagalbą galinčius suteikti asmenis (tėvus (globėjus, rūpintojus) ar mokyklos darbuotojus) ar institucijas (pvz., policija, greitoji pagalba);12.4. informuoja pedagogus, vadovą ar įstaigos darbuotoją, tėvus apie įtariamas ir/ar įvykusias patyčias;12.5. atlieka kitus Mokyklos tvarkos apraše numatytus veiksmus.13. Mokyklos administracijos atstovo, mokytojo, švietimo pagalbos specialisto ar  kito darbuotojo veiksmai įtarus ir/ar pastebėjus elektronines patyčias ar gavus apie jas pranešimą: 13.1 išsaugo vykstančių elektroninių patyčių įrodymus ir nedelsiant imasi visų reikiamų priemonių elektroninėms patyčioms sustabdyti;13.2.  įvertina grėsmę mokiniui, ugdytiniui, jo sveikatai ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ar mokyklos darbuotojus) ar institucijas (pvz., policija, greitoji pagalba);13.3. surenka informaciją apie besityčiojančių tapatybę, dalyvių skaičių ir kitus galimai svarbius faktus; 13.4. informuoja pedagogus, tėvus, vadovą apie elektronines patyčias ir pateikia įrodymus (išsaugotą informaciją); 13.5. atlieka kitus Mokyklos tvarkos apraše  numatytus veiksmus.14. Mokytojas, pedagogas, gavęs informaciją apie įtariamas ir/ar įvykusias patyčias:14.1. užpildo pranešimo apie patyčias formą;14.2. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose;14.3. atlieka kitus  Mokyklos tvarkos apraše numatytus veiksmus.15. Įstaigos vadovas ar pedagogas, nesiliaujant patyčioms ar esant sudėtingesniam patyčių atvejui, kreipiasi į mokyklos vaiko gerovės komisiją ar konkrečius Mokyklos tvarkos apraše nurodytus asmenis ir perduoda surinktus faktus apie netinkamą elgesį.16. Mokyklos vaiko gerovės komisija (ar konkretūs Mokyklos tvarkos apraše nurodyti asmenys) įvertinusi turimą informaciją:16.1 numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus) esant poreikiui koreguoja veiksmų planą; 16.2. informuoja mokyklos vadovą apie esamą situaciją;16.3 atlieka kitus mokyklos tvarkos apraše numatytus veiksmus.17. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo asmuo pastebėjęs ir/ar įtaręs patyčias turėtų informuoti mokyklos vadovą, kuris imasi Mokyklos tvarkos apraše  ar kituose mokyklos dokumentuose numatytų veiksmų.18. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio asmuo pastebėjęs ir/ar įtaręs patyčias turėtų informuoti mokyklos vadovą, kuris imasi mokyklos tvarkos apraše  ar kituose mokyklos dokumentuose numatytų veiksmų.19. Mokyklos vadovas, sužinojęs apie mokyklos darbuotojo patiriamas patyčias arba mokyklos darbuotojo tyčiojimąsi, privalo nedelsiant imtis priemonių, numatytų Mokyklos tvarkos apraše. 20. Kitiems patyčių dalyviams pagal individualius poreikius mokykloje teikiama švietimo pagalbos specialistų ar pedagogų pagalba.21. Tais atvejais, kai mokykloje nėra švietimo pagalbos specialistų ar yra kitos priežastys, dėl kurių negali būti teikiama švietimo ar kita pagalba ar netikslinga ją teikti mokykloje, mokytojas ir/ar administracijos atstovas nukreipia mokinį, ugdytinį ir jo tėvus (globėjus, rūpintojus) į Savivaldybės švietimo pagalbos įstaigą. **IV. BAIGIAMOSIOS NUOSTATOS** 22. Mokyklos, vykdančios ilgalaikes tikslines smurto, patyčių prevencijos programas ir turinčios sukurtą bei veikiančią patyčių prevencijos ir intervencijos mokykloje tvarką, gali ir toliau ja remtis, jeigu joje numatyti veiksmai bei nuostatos neprieštarauja šiam tvarkos aprašui ir jeigu pritaria mokyklos steigėjas.23. Visi dokumentai, esantys mokinio asmens byloje ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio, ugdytinio teises ir teisėtus interesus.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
|  |
|

|  |  |
| --- | --- |
|  |  |

 |

**PRIEDAS NR.1****TRAKŲ R. ONUŠKIO VAIKŲ DARŽELIO****PATYČIŲ PREVENCIJOS IR INTERVENCIJOS VYKDYMO TVARKOS APRAŠO****PAGRINDINĖS ĮGYVENDINIMO GAIRĖS** Nuo šių mokslo metų mokykloje skirsime dar daugiau dėmesio stabdant smurtą, patyčias. Siekiama įtraukti visą mokyklos bendruomenę: kiekvienas, pastebėjęs ar įtaręs smurtą, patyčias, nepriklausomai nuo besityčiojančių amžiaus ar pareigų, turi jas stabdyti ir registruoti raštu. Žemiau bendrais bruožais pateikiame mokyklos bendruomenės atsakomybes stabdant smurtą, patyčias. **I. Mokiniai, ugdytiniai ir tėvai/globėjai** Mokyklos mokiniai, ugdytiniai bus supažindinti, kad smurtas, patyčios yra pasikartojantys veiksmai ir žodžiai, kurie skaudina kitą. Mokykloje draudžiama tyčiotis: |

* žodžiu (pravardžiuoti, grasinti, erzinti)
* veiksmu (mušti, spirti, gadinti daiktus)
* grupelėje (skleisti gandus)
* elektroninėje erdvėje (siųsti skaudinančias žinutes, paveikslėlius)

Vaikai drąsinami atvirai kalbėti apie smurtą, patyčias ir būtinai pasakyti apie tai suaugusiam (mokyklos darbuotojui, tėvams). Efektyviausiai patyčios sprendžiamos tik tuomet, kai suaugę apie tai žino ir padeda rasti bendrus sprendimus.

Svarbu, kad mokinys, ugdytinis apie patirtas patyčias, smurtą iš suaugusio asmens (mokytojo ar kito mokyklos darbuotojo) papasakotų socialiniam pedagogui/ mokyklos administracijai ir savo tėvams/globėjams, kuriems rekomenduojama raštu kreiptis į mokyklos administraciją.

 Kai mokykloje mokinys, ugdytinis tyčiojasi iš suaugusio asmens, kito ugdytinio darbuotojas raštu praneša apie tai administracijai. Apie tokį elgesio taisyklių nesilaikymą nedelsiant informuojami mokinio tėvai.

**2. Mokyklos darbuotojai**

Dukart per metus vykdo anoniminę vaikų, tėvų apklausą. Siekiama identifikuoti patyčių mastą, vietas mokykloje, kur jos vyksta dažniausiai. Atsižvelgiant į duomenis, rengiamas patyčių, smurto prevencijos priemonių planas, kurį vykdys visa mokyklos bendruomenė.

Mokyklos darbuotojai, sužinoję apie smurtą, patyčias, jas stabdo, fiksuoja tokius atvejus raštu ir perduoda informaciją pedagogui ar įstaigos vadovui. Tolimesni sprendimai priimami vadovaujantis Trakų r. Onuškio vaikų darželio patvirtintais dokumentais.

Patyčių dalyviams mokykloje, esant poreikiui, teikiama prevencinė pagalba. Jei mokykloje nebus galimybės suteikti pagalbą, bus kreipiamasi į kitas Savivaldybės švietimo pagalbos įstaigas.

**Grupių pedagogai** vykdo smurto, patyčių stebėseną ir prevenciją savo grupėje:

* informuoja vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus grupėje, teikia kitą svarbią informaciją, susijusią su patyčiomis, smurtu;
* grupių pedagogai susirinkimų, valandėlių pokalbių metu kreipia dėmesį ir aptaria su vaikais žodines, fizines, socialines, elektronines patyčias (jų atpažinimą, ypatumus ir tinkamą reagavimą) pasirinkta forma;
* grupių pedagogai kiekvieno tėvų susirinkimo metu skiria laiko mikroklimato grupėje aptarimui. Su tėvais aptariamos žodinės, fizinės, socialinės, elektroninės patyčios (jų atpažinimas, ypatumai ir tinkamas reagavimas), konkrečios probleminės situacijos grupėje bei jų sprendimai. Svarbi dalis – tėvų motyvavimas atpažinti ir tinkamai reaguoti į patyčias, smurtą.
* Įstaigos vadovas, pedagogai įtraukia tėvus į intelektinę tėvų paramą ir savanorystę, organizuojant smurto, patyčių prevencijos veiklas.

3. Pedagogai vykdo patyčių intervenciją savo grupėje:

gavę informaciją apie įtariamas ir/ar įvykusias patyčias:

* užpildo pranešimo apie patyčias formą (tarnybinį pranešimą);
* organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose; jei įmanoma, apie patyčių atvejį tėvai informuojami telefonu, vaikui girdint;
* nesiliaujant patyčioms ar esant sudėtingesniam patyčių atvejui, kreipiasi į mokyklos vaiko gerovės komisiją ir perduoda surinktus faktus apie netinkamą elgesį.

Tikimės jūsų įsitraukimo ir bendradarbiavimo užtikrinant sveiką, saugią, užkertančią kelią smurto apraiškoms aplinką, kuri yra psichologiškai ir fiziškai saugi visiems mokykloje.